**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „PLUNGĖS ŠILUMOS TINKLAI“ VISUOTINIAME AKCININKŲ SUSIRINKIME**

2017 m. spalio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos akcinių bendrovių įstatymo 21 straipsnio 1 dalimi bei atsižvelgdama į uždarosios akcinės bendrovės „Plungės šilumos tinklai“ 2017 m. spalio 3 d. raštą Nr. S-300 „Dėl visuotinio akcininkų susirinkimo“, Plungės rajono savivaldybės taryba n u s p r e n d ž i a:

Įgalioti Plungės rajono savivaldybės administracijos Finansų ir biudžeto skyriaus vyriausiąją specialistę Mildą Šapalienę atstovauti Plungės rajono savivaldybei uždarosios akcinės bendrovės „Plungės šilumos tinklai“ (kodas 170535455) eiliniame visuotiniame akcininkų susirinkime, kuris vyks 2017 m. lapkričio 3 d. 10 val. bendrovės patalpose, V. Mačernio g. 19, Plungėje, ir balsuoti darbotvarkės klausimu už audito įmonės 2017-2019 m. uždarosios akcinės bendrovės „Plungės šilumos tinklai“ metinių finansinių ataskaitų auditui atlikti parinkimą viešųjų pirkimų būdu.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius A. Krauleidis

Kalbos tvarkytojas A. Eidukaitis

Sprendimo projektą rengė Juridinio ir personalo administravimo skyriaus vedėjas V. Tumas

**JURIDINIS IR PERSONALO ADMINISTRAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ĮGALIOJIMO ATSTOVAUTI PLUNGĖS RAJONO SAVIVALDYBEI UAB „PLUNGĖS ŠILUMOS TINKLAI“ VISUOTINIAME AKCININKŲ SUSIRINKIME “**

2017 m. spalio 11 d.

Plungė

1. **Parengto teisės akto projekto tikslai ir uždaviniai.**

Įgalioti Plungės rajono savivaldybės administracijos valstybės tarnautoją dalyvauti UAB „Plungės šilumos tinklai“ visuotiniame akcininkų susirinkime ir balsuoti už auditoriaus parinkimą viešųjų pirkimų būdu.

1. **Teisės akto projekto esmė, parengimo priežastys ir esmė.**

Vadovaujantis Įmonių finansinės atskaitomybės įstatymo 24 straipsnio 1 dalimi, UAB „Plungės šilumos tinklai“ metinės finansinės ataskaitos turi būti audituotos. Akcinių bendrovių įstatymo 20 straipsnio 1 dalies 5 punktas nustato, kad audito įmonės parinkimas yra išimtinė visuotinio akcininkų susirinkimo kompetencija. Plungės rajono savivaldybės tarybai, kaip turtines ir neturtines akcininko teises įgyvendinančiai institucijai reikia pačiai dalyvauti visuotiniame akcininkų susirinkime arba įgalioti asmenį, kad jis išreikštų Savivaldybės tarybos valią susirinkimo darbotvarkėje esančiais klausimais.

1. **Lėšų poreikis.** Lėšų sprendimo įgyvendinimui nereikės.
2. **Laukiami rezultatai.** Įgaliotas asmuo dalyvaus UAB „Plungės šilumos tinklai“ visuotiniame akcininkų susirinkime ir balsuos už auditoriaus parinkimą viešųjų pirkimų būdu.
3. **Kita svarbi informacija.** Sprendimo projekto rengėjo nuomone, teikiamu Tarybai svarstyti teisės akto projektu numatomas teisinis reguliavimas korupcijos masto nepaveiks.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Juridinio ir personalo administravimo skyriaus vedėjas Vytautas Tumas